Ўзбекистон Республикаси

Марказий сайлов комиссиясининг 2024 йил 19 июлдаги

1350-сон қарорига илова

**Ўзбекистон Республикаси Марказий сайлов комиссиясининг
2024 йил иккинчи ярим йиллигига мўлжалланган**

**ИШ РЕЖАСИ**

**I.** **Марказий сайлов комиссиясининг 2024 йилдаги устувор вазифалари**

1. Барча даражадаги сайлов комиссиялари томонидан сайлов қонунчилигига қатъий риоя этилиши устидан назоратни амалга ошириш ва уларнинг бир хил тарзда қўлланилишини мониторинг қилиш.
2. Сайлов комиссиялари фаолиятига замонавий ахборот-коммуникация технологияларини кенг жорий этиш, сайловларни бошқариш ахборот тизимини модернизация қилиш, “Е-saylov” ахборот тизимидан самарали фойдаланиш кўникмаларини шакллантириш, сайлов жараёнида ахборот хавфсизлигини таъминлаш.
3. Сайлов қонунчилигига киритилган ўзгартириш ва қўшимчалар мазмун-моҳиятини, шу жумладан аралаш сайлов тизимининг ўзига хос хусусиятларини сайлов жараёни иштирокчиларига тушунтириш, сайловчиларнинг электорал маданиятини ошириш бўйича тизимли ишларни ташкил этиш.
4. Сайлов комиссиялари фаолиятининг моддий-техник таъминотини яхшилаш, уларнинг фаолиятини молиялаштириш самарадорлигини ошириш.
5. Сайлов комиссиялари аъзолари ва сайлов жараёни бошқа ташкилотчиларининг билим ва малакасини ошириш.
6. Халқаро ташкилотлар ва хорижий давлатлар сайлов органлари билан ҳамкорликни кенгайтириш.
7. Сайлов жараёнларининг очиқлиги ва шаффофлигини таъминлаш, жамоатчилик билан алоқаларни ривожлантириш.

**II. Марказий сайлов комиссиясининг мажлисларида
кўриб чиқиладиган масалалар**

**1.** Марказий сайлов комиссиясининг 2024 йил биринчи ярим йиллик иш режасининг ижроси тўғрисида.

*июль*

**2.** Марказий сайлов комиссиясининг 2024 йил иккинчи ярим йилликка мўлжалланган иш режаси тўғрисида.

*июль*

**3.** Ўзбекистон Республикаси Олий Мажлиси Қонунчилик палатаси депутатлари ва маҳаллий Кенгашлар депутатлари сайловини ўтказиш бўйича календарь режани тасдиқлаш тўғрисида.

*июль*

**4.**Ўзбекистон Республикаси Олий Мажлиси Қонунчилик палатаси депутатлари ва маҳаллий Кенгашлар депутатлари сайловига тайёргарлик кўриш ва уни ўтказиш билан боғлиқ харажатлар сметасини тасдиқлаш тўғрисида.

*июль*

**5.**Марказий сайлов комиссиясининг айрим қарорлари ва низомларига ўзгартириш ва қўшимчалар киритиш, сайловларга оид норматив-ҳуқуқий ҳужжатларини тасдиқлаш тўғрисида.

*июль-сентябрь*

**6.** Сайловларда хорижий давлатлар ва халқаро ташкилотлардан қатнашадиган кузатувчиларни аккредитация қилиш тўғрисида.

*август-октябрь*

**7.**Оммавий ахборот воситалари вакилларини аккредитациядан ўтказиш тўғрисида.

*август-октябрь*

**III. Ўзбекистон Республикаси Марказий сайлов комиссиясининг**

**2024 йилнинг иккинчи ярим йиллигига мўлжалланган**

**ТАДБИРЛАР РЕЖАСИ**

| **№** | **Тадбирлар** | **Ижро этиш****муддати** | **Масъул****ижрочилар** |
| --- | --- | --- | --- |
|  | Ўзбекистон Республикаси Олий Мажлиси Қонунчилик палатаси депутатлари ва маҳаллий Кенгашлар депутатлари сайловини ўтказиш бўйича календарь-режани ишлаб чиқиш. | июль | Х. Маматов, М.Ҳусанова, М.Миралимов, О.Талипджанов |
|  | Иқтисодиёт ва молия вазирлиги билан ҳамкорликда Ўзбекистон Республикаси Олий Мажлиси, халқ депутатлари вилоят, туман ва шаҳар Кенгашларига сайловларга тайёргарлик кўриш ва уни ўтказиш билан боғлиқ барча харажатларни инобатга олган ҳолда, харажатлар сметаси лойиҳасини келишиш ва ўрнатилган тартибда рўйхатдан ўтказиш.  | июль | А. Ибодуллаев,Ш. Умаров |
|  | Ўзбeкистон Рeспубликаси Олий Мажлиси Қонунчилик палатаси ва халқ депутатлари Кенгашлари сайловига тайёргарлик кўриш ва ўтказиш давомида ахборот кампанияси стратегиясини ишлаб чиқиш.  | июль | М.Хусанова,М.Алимбаев |
|  | Ҳудудий, туман, шаҳар, округ, участка сайлов комиссиялари фаолиятини ташкил этиш ва амалга оширишда қўлланиладиган ҳужжатлар намуналарини тайёрлаш. | июль-август | Б. Юнусов, Х. Палуаниязов А. Ибодуллаев, И.Хаджиев |
|  | Сайлов қонунчилигига киритилган ўзгартиришларни, шу жумладан аралаш (мажоритар ва пропорционал) сайлов тизимининг асосий қоидаларини сайлов жараёни иштирокчиларига тушунтириш, сайловчиларнинг электорал маданиятини ошириш бўйича тизимли ишларни ташкил этиш мақсадида алоҳида Медиа-режа ишлаб чиқиш ва ижросини таъминлаш.  | июль-август | МСК аъзолари,М. Алимбаев |
|  | Сайлов округлари ва участкалари ҳақидаги маълумотларни СЖБАТда янгилаш. Марказий сайлов комиссиясининг расмий веб-сайтида сайлов участкаларининг интерактив электрон харитасини жойлаштириш. | июль-август | Б. Юнусов, М. Сатаев, М. Алимбаев |
|  | Аҳолини овоз бериш тартиб-тамойиллари, овоз бериш куни ҳақида ҳамда сайловчилар рўйхати билан танишиш учун ахборот коммуникация технологияларидан фойдаланиш қулайликларидан хабардор қилишга қаратилган ахборот материалларини тайёрлаш. | июль-август | МСК аъзолари,М. Алимбаев,М.Сатаев |
|  | Республика ва ҳудудий матбуот марказларини тузиш ҳамда ўз фаолиятини амалга ошириши учун уларни бино, оргтехника, транспорт ва алоқа воситалари билан таъминлаш бўйича ташкилий ишларни амалга ошириш. | июль-август | МСК аъзолари,М. Алимбаев,М.Сатаев |
|  | Ҳудудий, туман, шаҳар, округ ва участка сайлов комиссияларини СЖБАТ ва СЯЭР билан ишлаш учун юқори тезликдаги Интернет тармоғига улаш ҳамда уларда киберхавфсизликни таъминлаш билан боғлиқ чораларини кўриш. | июль-сентябрь | Б. Юнусов,М. Сатаев |
|  | Сайлов комиссиялари аъзоларига яратилган шарт-шароитни (компьютер, принтер, сканер, нусха кўчириш аппарати, телефон, интернет) мониторинг қилиш, натижаси бўйича таклиф киритиш. | август-сентябрь | Б. Юнусов,М. Сатаев, Ж. Фахрутдинов |
|  | Давлат ҳокимияти вакиллик органлари сайловига тайёргарлик кўриш ва уни ўтказиш билан боғлиқ тадбирлар учун харид қилинадиган айрим товарларни сайлов комиссияларига етказиб бериш режа-жадвалини ишлаб чиқиш ва ижрога қаратиш. | август-сентябрь | А.Ибодуллаев,Ж.Фахрутдинов, Ш.Умаров |
|  | Сайловга оид плакатлар, баннерлар (сайлов санаси, мазмун-моҳияти тўғрисида ва ҳ.к.) ва бошқа босма маҳсулотларни ўзбек тилида ва эҳтиёжга қараб қорақалпоқ, рус ва инглиз тилларида тайёрлаш. | август-сентябрь  | А. Ибодуллаев,Ж.Фахрутдинов,М.Алимбаев |
|  | Сайлов комиссиялари аъзолари учун Сайлов қонунчилиги тўплами, ўқув-услубий қўлланма ва бошқаларни ўзбек, қорақалпоқ ва рус тилларида тайёрлаш, чоп этиш ва ҳудудларга етказиб бериш. | август-сентябрь | Х.Палуаниязов, Ш.Хасанов, Ж.Фахрутдинов |
|  | Сайлов жараёнларини ёритишда очиқлик ва ошкораликни таъминлаш мақсадида оммавий ахборот воситалари вакиллари учун қўлланма ишлаб чиқиш ва чоп этиш.  | август | А. Ибодуллаев, М.Хусанова,М.Алимбаев, Ж.Фахрутдинов |
|  | Фуқароларни ўзини ўзи бошқариш органларидан ҳамда сиёсий партиялардан кузатувчилар, халқаро кузатувчилар, ОАВ вакиллари, Ички ишлар ва миллий гвардия ходимлари учун эслатмаларни тайёрлаш, тиллар кесимида эҳтиёжни аниқлаш ва ўзбек, қорақалпоқ, рус ва инглиз тилларида чоп этиш ҳамда ҳудудларга етказиб бериш. | август | Х.Палуаниязов, Г. Рахимова,Ш.Хасанов, А. Адхамов, М.Алимбаев, Ж.Фахрутдинов |
|  | Ўзбекистон Республикаси Марказий сайлов комиссиясининг Котибияти ва Котибият таркибий тузилмалари тўғрисидаги низомларни ишлаб чиқиш ва белгиланган тартибда тасдиқлаш.  | ноябрь | А.Рўзиев, Котибият таркибий тузилмалари раҳбарлари |
|  | Ўзбекистон Республикаси Марказий сайлов комиссиясида иш юритиш ва ҳужжатлар ижросини назорат қилиш тўғрисидаги Йўриқномани ишлаб чиқиш ва белгиланган тартибда тасдиқлаш. | ноябрь | А.Рўзиев, Котибият таркибий тузилмалари раҳбарлари |
|  | Жисмоний ва юридик шахсларнинг Марказий сайлов комиссиясига келиб тушаётган мурожаатларини сайлов қонунчилигига ҳамда “Жисмоний ва юридик шахсларнинг мурожаатлари тўғрисида”ги Қонунга мувофиқ кўриб чиқиш. | июль-декабрь | МСК аъзолари,Котибият бўлимлари, И. Хаджиев |
|  | Қорақалпоғистон Республикаси, вилоятлар ва Тошкент шаҳарда сайлов якунларидан сўнг сақланаётган сайлов жиҳозларини қайта тўлиқ хатловдан ўтказиш ва маълумотлар базасини янгилаш. | ноябрь-декабрь | МСК аъзолари, Ж.Фахрутдинов,Ш. Умаров |
|  | Марказий сайлов комиссиясининг 2025 йил учун вақтинчалик 1-чорак харажатлар сметасини ишлаб чиқиш ва Иқтисодиёт ва молия вазирлигига тақдим этиш. | декабрь | А. Ибодуллаев,Ш. Умаров |